OSNOVNA ŠKOLA VLADIMIRA NAZORA

FERIČANCI

KLASA: 011-03-01/17-4

URBROJ: 2149-09-17-1.

Feričanci, 08.06.2017. godine

Temeljem članka 92. I 93. Statuta Osnovne škole Vladimira Nazora, Feričanci Učiteljsko vijeće na sjednici održanoj 08.06.2017.g. donosi

**ODLUKU O IMENOVANJU POVJERENSTVA ZA PREISPITIVANJA ZAKLJUČENE OCJENE**

**ŠKOLSKA 2016/2017**

**Članak 1.**

**Imenuju se povjerenstva za preispitivanje zaključene ocjene na kraju nastavne 2016/2017.godine**

**u sastavu:**

1. **Razrednik razrednog odjela koji pohađa učenik čija se zaključena ocjena preispituje- predsjednik Povjerenstva**
2. **Predmetni učitelj – učitelj nastavnog predmeta- član povjerenstva**
3. **Predmetni učitelj – učitelj nastavnog predmeta- sustručnjak predmeta iz kojeg se zaključena ocjena preispituje – član povjerenstva**

**Članak 2.**

**Razrednik , kao predsjednik Povjerenstva , dužan je voditi brigu o pravilnom i pravovremenom sastavu i sastanku Povjerenstva te pravilnom načinu provedbe ispita.**

**Članak 3.**

**Nakon završenog postupka preispitivanja zaključene ocjene , Povjerenstvo utvrđuje konačnu ocjenu većinom glasova i odmah je priopćuje učeniku.**

**Prolazna ocjena koju utvrdi povjerenstvo je konačna**

**Članak 4.**

**Ako Povjerenstvo utvrdi ocjenu nedovoljan (za učenike koji imaju ocjenu nedovoljan) učenik se upućuje na dopunski rad samo ako je to jedina ili druga nedovoljna ocjena koju učenik ima.**

**Članak 5.**

**O tijeku ispita Povjerenstvo vodi zapisnik sukladno članku 98. Statuta škole koji po završetku ispita razrednik predaje u tajništvo škole.**

**Članak 6.**

**Ova Odluka stupa na snagu danom donošenja.**

**O b r a z l o ž e nj e:**

**Kada je roditelj ili staratelj nezadovoljan zaključenom ocjenom iz nastavnog predmeta ili vladanja svoga djeteta , u roku od dva dana od završetka nastavne godine podnosi zahtjev Učiteljskom vijeću radi polaganja ispita svog djeteta pred Povjerenstvom. Ispit se provodi u roku dva dana od dana podnošenja zahtjeva i njegova ocjena je konačna.**

**Ravnatelj:**

**Marko Knežević**